मवेशी और भैंस प्रजनन के लिए राष्ट्रीय परियोजना
मवेशी और भैंस प्रजनन के लिए राष्ट्रीय परियोजना (एन.पी.सी.बी.बी) भारत सरकार की एक परियोजना है अक्टूबर २००० में शुरू की गयी थी। यह परियोजना गोजातीय पशुओं में जेनेटिक सुधार के लिए एक दीर्घकालिक गतिविधि है। इसक पहला चरण २००० से २००५ तक चला और इसमें ४०२ करोड़ रूपये का आबंटन हुआ था। इसका दूसरा चरण दिसम्बर २००६ में शुरू हुआ और इस पर 775.87 करोड़ रुपये का बजट आबंटित हुआ है। यह परियोजना महत्वपूर्ण स्वदेशी नस्लों के विकास और संरक्षण पर ध्यान देने के साथ प्राथमिकता के आधार पर उनके आनुवंशिक उन्नयन की परिकल्पना है।